5ος Διαγωνισμός Φωτογραφίας στα Χανιά
Η Λέσχη Φωτογραφίας και Κινηματογράφου Χανίων διοργανώνει διαγωνισμό φωτογραφικού Portfolio με ελεύθερο θέμα.

Από τους συμμετέχοντες ζητάμε ένα  (1) έως τρία (3) portfolio 7 έως 10 φωτογραφιών μέσω των οποίων ο φωτογράφος θα πραγματεύεται ένα θέμα της αρεσκείας του, μια ιδέα ή ακόμα και την αφήγηση μιας ιστορίας .
Προσοχή ζητάμε θεματικό portfolio και όχι portfolio κάποιας φωτογραφικής κατηγορίας κι ούτε βέβαια ένα σετ με τις καλύτερες φωτογραφίες του καθενός. 

Η επιλογή από τους κριτές θα γίνει βάσει των χαρακτηριστικών των portfolio τα οποία είναι:

Α. Η συνάφεια των φωτογραφιών με το θέμα.

Β. Η συνοχή του συνόλου των φωτογραφιών σαν ένα ενιαίο σετ.

Γ. Η καλλιτεχνική και αισθητική ποιότητα του συνόλου των φωτογραφιών.
Κάθε φωτογράφος θα πρέπει να στείλει τις φωτογραφίες του σε ψηφιακή μορφή (γραμμένες σε CD ή DVD)  σε έναν φάκελο του οποίου ο τίτλος θα αποτελεί και το θέμα του κάθε portfolio.

Κάθε φωτογραφία θα πρέπει να ονομαστεί επίσης με τον τίτλο του θέματος ακολουθούμενη από αύξουσα αρίθμηση.

Πχ αν το θέμα/τίτλος ενός portfolio είναι ΄΄Μια βόλτα στην πόλη΄΄ τότε η κάθε φωτογραφία θα έχει σαν όνομα  Μια βόλτα στην πόλη 01, Μια βόλτα στην πόλη 02, Μια βόλτα στην πόλη 03 κ.ο.κ. Όλες οι παραπάνω φωτογραφίες θα περιέχονται σε φάκελο με όνομα "Μια βόλτα στην πόλη".

Κάθε φωτογράφος μπορεί να στείλει μέχρι τρία (3) portfolio
Για τα portfolio που θα διακριθούν θα ζητηθεί ένα μικρό κείμενο (περίπου 100 λέξεων) που θα περιγράφει εν συντομία το θέμα που έχει επιλέξει καθώς και το σκεπτικό του φωτογραφικού τρόπου προσέγγισης του ή ότι αυτός νομίζει καλύτερο για την δουλειά του. 

Το κείμενο αυτό θα αναρτηθεί μαζί με τις φωτογραφίες του στην έκθεση που θα ακολουθήσει.
Η μεγάλη πλευρά των φωτογραφιών που θα αποσταλούν θα πρέπει να είναι σε 45 cm για παραλληλόγραμμο κάδρο, 35 cm για τετράγωνο κάδρο και ανάλυση 300 ppi
Το κόστος συμμετοχής ορίζεται 5€ για ένα portfolio, 10€ για δύο ή τρία. Συμμετοχές χωρίς το χρηματικό αντίτιμο δεν θα γίνουν δεκτές.
Οι φάκελοι με τις φωτογραφίες των portfolio πρέπει να εγγραφούν σε ένα CD/DVD και να αποσταλούν μαζί με την αίτηση συμμετοχής συμπληρωμένη καθώς και τα χρήματα της συμμετοχής (σε κλειστό φάκελο ή το αποδεικτικό κατάθεσης στον υπ' αριθμό 00089279551-4 τραπεζικό λογαριασμό του Ταμιευτηρίου -Σάββας Κόης, Ελευθερία Σειστάκη- με αναγραφή του ονόματος του καταθέτη.) στην διεύθυνση "Κ. Μάνου 13- Πελεκαπίνα - Χανιά Τ.Κ. 73136 " στο όνομα Σειστάκη Ελευθερία με συστημένη επιστολή. Τελευταία ημέρα αποστολής των φωτογραφιών ορίζεται η 17η Μαΐου 2013. 
ΠΡΟΣΟΧΗ: Λόγω μεγάλης συμμετοχής, δόθηκε παράταση στην υποβολή των φωτογραφιών μέχρι την Παρασκευή 31 Μαϊου (σφραγίδα ταχυδρομείου).

Οι φωτογραφίες θα κριθούν από 4μελη επιτροπή αποτελούμενη από τους:

Johnson Stella – φωτογράφος, καθηγήτρια φωτογραφίας (http://stellajohnson.com/)
Βουτσάκη Εύα – φωτογράφος (http://evavoutsaki.com/)

Καρκατσέλη Βασίλη - φωτογράφο, καλλιτεχνικό διευθυντή στο φωτογραφικό κέντρο Θεσσαλονίκης (http://karkatselis.weebly.com/)
Στρατουδάκη Γιάννη – φωτογράφο (http://johnstratoudakis.wordpress.com/)

Οι κριτές δεν θα γνωρίζουν τα ονόματα των διαγωνιζόμενων.

Σε περίπτωση κολλήματος κάποιου από τους κριτές το ΔΣ της λέσχης έχει τη δυνατότητα αντικατάστασης του χωρίς προειδοποίηση.

Τα αποτελέσματα θα ανακοινωθούν το δεύτερο δεκαπενθήμερο του Ιουνίου τόσο στην ιστοσελίδα της λέσχης (lefkichania.gr) όσο και στα μέσα κοινωνικής δικτύωσης ενώ οι νικητές θα ενημερωθούν και τηλεφωνικά. 

Θα διακριθούν 6 portfolio (3 βραβεία και 3 έπαινοι) τα οποία και θα αποτελέσουν το υλικό έκθεσης που θα γίνει σε χώρο που θα ανακοινωθεί ενώ στο χώρο της έκθεσης θα προβληθούν σε παρουσίαση τα υπόλοιπα 10 σε βαθμολογία portfolio. Τα πρώτα 16 portfolio θα αποτελέσουν επίσης το υλικό ebook το οποίο θα επιμεληθεί η ΛΕΦΚΙ.
Τα δώρα για τα 3 βραβεία είναι:

1ο Βραβείο
Διαμονή, 5 διανυκτερεύσεις, στο  Arcus Luxury Suites and Villas 5*, Θόλος Πολυτελείς Σουίτες και Βίλες στην Αργυρούπολη

Χρήση δώρου οποτεδήποτε αρκεί να υπάρχει διαθεσιμότητα.

2ο Βραβείο
Διαμονή, 4 διανυκτερεύσεις, στο  Libyan Princess Hotel 5* στην Παλαιόχωρα

Χρήση δώρου από 1 Σεπτεμβρίου έως τέλος Οκτωβρίου.

3ο Βραβείο
Διαμονή, 3 διανυκτερεύσεις, στο Thalassa Beach Resort 5* στην Αγιά Μαρίνα

Χρήση δώρου Οκτώβριο του 2013 ή του 2014.
Τα δώρα για τους 3 επαίνους είναι:
1ος Έπαινος
Διαμονή 2 διανυκτερεύσεις, 2 Διανυκτερεύσεις στο Hotel Koukouras & Lia apartments στον Κάτω Σταλό Χανίων

 Χρήση δώρου από 15 Σεπτεμβρίου έως τέλος Οκτωβρίου.
2ος Έπαινος

Διαμονή 2 Διανυκτερεύσεις στο Kastalia-Saint Nikolas village στα Καμισιανά Χανίων

Χρήση δώρου από 10 Σεπτεμβρίου έως  15 Οκτωβρίου 2013 και από 1 Μαϊου  - 15 Ιουνίου 2014
3ος Έπαινος
Διαμονή 2 διανυκτερεύσεις, στο http://www.ontas.gr  στην παλιά πόλη των Χανίων.
 Χρήση δώρου από 1 Σεπτεμβρίου έως 15 Οκτωβρίου

Η Λέσχη Φωτογραφίας και Κινηματογράφου Χανίων διατηρεί το δικαίωμα να χρησιμοποιήσει τις φωτογραφίες που θα διακριθούν στην προώθηση της έκθεσης αυτής (καθώς και σε μελλοντικές προωθητικές ενέργειες της λέσχης), με αναφορά στον δημιουργό στον οποίο και ανήκει το έργο.

Τα CD/DVD για τεχνικούς λόγους δεν θα επιστραφούν και μετά το πέρας του διαγωνισμού και της έκθεσης θα καταστραφούν.

Τα εκτυπωμένα portfolio που θα αποσπάσουν τα τρία βραβεία και τους τρεις επαίνους ανά κατηγορία θα κρατηθούν στο αρχείο της λέσχης.  Τα 16 πρώτα portfolio της θα κρατηθούν (σε ψηφιακή μορφή και σε μικρή ανάλυση) στο ηλεκτρονικό αρχείο της λέσχης.

